Lav et referat af nedenstående tekst:

Tekst:
Flere ildebrande i nogle affaldscontainere natten til søndag har givet Nordjyllands Politi en mistanke om, at der en brandstifter på spil i Aalborg. Natten til søndag modtog politiet to anmeldelser om ildebrand. Den første anmeldelse kom ind klokken 05.17, hvor der var ild i tre affaldscontainere for enden af Las Poulsens Vej i Hasseris. Fem minutter senere modtog politiet endnu en anmeldelse om ildebrand i to containere 200 meter væk på Bygaden. Affaldscontainerne var udbrændt, da brandvæsenet nåede frem. - Vi efterforsker brandene som forsætlig brandstiftelse, altså at der nogen, der har sat ild til dem. Vi regner med, at det er en person, der er gået fra det ene sted til det andet og har startet brandene, siger vagtchef ved Nordjyllands Politi Karsten Højrup. Brandene har ikke forårsaget nogen skade på bopælene. Politiet har undersøgt brandstederne, men har endnu ingen spor at gå efter. - Hvis nogen har set eller hørt noget mistænkeligt i området natten til søndag, skal de endelig kontakte politiet på telefon 114, siger Karsten Højrup.

Referat:
Natten til søndag blev der sat ild til flere affaldscontainere i Hasseris. Nordjyllands Politi jagter nu en brandstifter.